1.

a 3. cikk helyébe a következő szöveg lép: „3. cikk Megbízatás Az EU fenti, Bosznia-Hercegovinára vonatkozó politikai célkitűzéseinek megvalósítása érdekében az EUKK megbízatása a következőkre terjed ki: a) felajánlja az Európai Unió tanácsadását és közreműködését a politikai folyamat előmozdításához; b) elősegíti az EU átfogó politikai koordinációját Bosznia-Hercegovinában; c) elősegíti az EU átfogó koordinációját és helyi politikai iránymutatást nyújt a szervezett bűnözés kezelésére irányuló uniós erőfeszítésekre vonatkozóan, az Európai Unió rendőri missziójának (EUPM) az ezen erőfeszítések rendőri vonatkozásainak koordinációja tekintetében való vezető szerepének sérelme nélkül, valamint az ALTHEA (EUFOR) katonai parancsnoklás rendjének sérelme nélkül; d) a katonai parancsnoklási rend sérelme nélkül az EU-erők főparancsnokának politikai iránymutatást nyújt a helyi politikai vonatkozású katonai kérdésekről, különös tekintettel a kockázatos műveletekre, valamint a helyi hatóságokkal és médiával való kapcsolatokra; e) olyan politikai intézkedéseknél, amelyek kihatással lehetnek a biztonsági helyzetre, előzetesen egyeztet az EU-erők főparancsnokával; f) olyan politikai intézkedéseknél, amelyek kihatással lehetnek a rendészeti és a biztonsági helyzetre, előzetesen egyeztet az EUPM vezetőjével; g) hozzájárul a belső EU-koordináció és -koherencia megerősítéséhez Bosznia-Hercegovinában, többek között azáltal, hogy tájékoztatást ad az uniós misszióvezetőknek, illetve részt vesz vagy képviselteti magát rendszeres értekezleteiken, továbbá elnököl a területen jelen lévő összes európai uniós szereplő által alkotott koordinációs csoport ülésein, és ezáltal koordinálja az EU szerepvállalásának végrehajtási szempontjait, valamint iránymutatást ad a bosznia-hercegovinai hatóságokkal fennálló kapcsolatok tekintetében; h) biztosítja az uniós fellépés következetességét és koherenciáját a nyilvánosság felé. Az EUKK szóvivője lesz a fő kapcsolattartó a bosznia-hercegovinai sajtó felé a közös kül- és biztonságpolitika / európai biztonsági és védelmi politika (KKBP/EBVP) tárgyában; i) gondoskodik a jogállamiság keretében folytatott tevékenységek teljes körű áttekintéséről, és ezen összefüggésben – szükség szerint – tanáccsal látja el a főtitkárt/főképviselőt, illetve a Bizottságot; j) az EUPM misszió vezetőjének politikai iránymutatást nyújt. Az EUKK és a polgári műveleti parancsnok szükség esetén konzultációt folytat egymással; k) támogatja a rendőri szerkezetátalakítás előkészítését és végrehajtását a jogállamiságnak a nemzetközi közösség és a bosznia-hercegovinai hatóságok által történő átfogóbb megközelítése keretében, valamint az EUPM által e tekintetben nyújtott rendőri műszaki szakértői támogatást és segítségnyújtást igénybe véve; l) az EUPM-mel szoros kapcsolatban, támogatást nyújt a bosznia-hercegovinai büntető igazságszolgáltatás és rendőrség közötti megerősített és hatékonyabb interfész számára; m) ami az Szerződés VI. címe alá tartozó tevékenységeket illeti – az Europolt és a vonatkozó közösségi tevékenységeket is beleértve –, szükség szerint tanácsot ad a főtitkárnak/főképviselőnek és a Bizottságnak, valamint részt vesz a szükséges helyi koordinációban; n) a koherencia és a lehetséges összhang érdekében továbbra is konzultációt folytat az előcsatlakozási támogatási eszköz prioritásairól; o) támogatja a Főképviselő Hivatalának (OHR) bezárásával összefüggésben az EUKK megerősített hivatalának létrehozását célzó tervezést, beleértve a nyilvánosságnak az átalakulással kapcsolatos tájékoztatására vonatkozó tanácsadást, a Bizottsággal szoros együttműködésben; p) hozzájárul az emberi jogok és az alapvető szabadságok tiszteletben tartásának fejlesztéséhez és megszilárdításához Bosznia-Hercegovinában az Európai Unió emberi jogi politikájával és emberi jogi iránymutatásaival összhangban; q) párbeszédet folytat az illetékes bosznia-hercegovinai hatóságokkal azoknak a volt Jugoszláviában elkövetett háborús bűncselekményeket vizsgáló Nemzetközi Törvényszékkel (ICTY) való teljes körű együttműködéséről; r) politikai tanácsadást nyújt és közreműködést nyújt az alkotmányos reform folyamatában; s) az alkalmazandó parancsnoklási rend sérelme nélkül elősegíti annak biztosítását, hogy a helyszíni uniós eszközök összehangoltan működjenek a Tanács által kitűzött politikai célok megvalósítása érdekében.”;